wannaphong/clean_thaiwikipedia huggingface dataset:
# ยาร์ดแอกต์
ยาร์ดแอกต์  เป็นวงดนตรีร็อกสัญชาติอังกฤษ จากลีดส์ โดยสมาชิกวงนั้นประกอบด้วยเจมส์ สมิธ (ร้องนำ, เนื้อร้อง), ไรอัน นีดัม (เบส), แซม ชจิปสโตน (กีตาร์) และเจย์ รัสเซลล์ (กลอง) อัลบัมเปิดตัวของวง ดิโอเวอร์โหลด นั้นถูกปล่อยออกมาในวันที่ 21 มกราคม 2565 และเปิดตัวที่อันดับ 2 ในชาร์ตอัลบั้มแห่งสหราชอาณาจักร

 รูปแบบดนตรี 
นักวิจารณ์ได้จัดหมวดหมู่เพลงของวงเป็นเพลงโพสต์พังก์ และอินดีร็อก โดยในเพลงมักมีองค์ประกอบที่ได้รับอิทธิพลจากแนวเพลงอิตาโลดิสโกในช่วงคริสต์ทศวรรษ 1970 ฮิปฮอปคริสต์ทศวรรษ 1990

โดยความหมาย และเนื้อเพลงมักกล่าวถึงเรื่องการเมือง อภิปรายไม่เห็นด้วยกับหัวข้อต่างๆ อาทิเช่นทุนนิยม, การแปลงพื้นที่เพื่อเปลี่ยนชนชั้น และชนชั้นทางสังคม ซึ่งใช้วิธีการเล่าแบบ "มุกตลกร้ายและการเล่าเรื่องแบบถากถาง"

 สมาชิก 
ปัจจุบัน
เจมส์ สมิธ – ร้องนำ (2562–ปัจจุบัน)
ไรอัน นีดัม – เบส (2562–ปัจจุบัน)
แซม ชจิปสโตน – กีตาร์ (2563–ปัจจุบัน)
เจย์ รัสเซลล์ – กลอง (2563–ปัจจุบัน)

อดีต
แซมมี โรบินสัน – กีตาร์ (2562–2563)
จอร์จ ทาวน์เอนด์ – กลอง (2562–2563)

 ผลงานเพลง 
 สตูดิโออัลบัม 
+ ตารางแสดงรายการสตูดิโออัลบัม และรายละเอียดกับอันดับชาร์ตสูงสุด ชื่อ รายละเอียด อันดับชาร์ตสูงสุด UK SCO ดิโอเวอร์โหลด 
 วันที่ปล่อย: 21 มกราคม 2565
 ค่าย: ไอแลนด์เรเคิดส์, เซน เอฟ.ซี. 2 1

เอกซ์เทนเดดเพลย์
 ชื่อ รายละเอียด ดาร์กเดส์ 
 วันที่ปล่อย: 19 มกราคม 2564
 ค่าย: เซน เอฟ.ซี.

 ซิงเกิล 
 ชื่อ ปี อัลบั้ม"เดอะแทรปเปอส์เพลทส์" 2563 ดาร์กเดส์ อีพี"ฟิกเซอร์อัปเปอร์""พีนัทส์""ดาร์กเดส์" 2564 "ดิโอเวอร์โหลด" ดิโอเวอร์โหลด "แลนด์ออฟเดอะบลินด์" "เพย์เดย์" "ริช" 2022 "พัวร์อนาเธอร์" "100% เอนดิวแรนซ์"

 รางวัลที่ได้รับ 
 ปี งาน หมวดหมู่ ผลงานที่ได้รับการเสนอชื่อ ผล 2564 แองเคอร์ เทศกาลดนตรีนานาชาติรีเพอบาห์น อะวอร์ด rowspan="4"   2565 เอนเอมอี อะวอร์ด การแสดงใหม่ที่ดีที่สุดจากทั่วโลก rowspan="2"  การแสดงใหม่ที่ดีที่สุดจากสหราชอาณาจักร 2565 SXSW Grulke Prize 'Developing Non-U.S. Act'
# พิชู
พิชู  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
# ไข่ปลาอุกของมอร์กัญญี
ไข่ปลาอุกของมอร์กัญญี สามารถหมายถึงหนึ่งในสองโครงสร้างของร่างกายที่มีความเกี่ยวข้องอย่างใกล้ชิดกัน ได้แก่
 ติ่งอัณฑะ (ในเพศชาย)
 ถุงน้ำพาราโอวาเรียน (ในเพศหญิง)
# ทูนิกา วาจินาลิส
ทูนิกา วาจินาลิส  เป็นเปลือกของเยื่อเลื่อมซึ่งปกคลุมอัณฑะ เจริญขึ้นมาจากส่วนยื่นวาจินัลของเยื่อบุช่องท้อง โดยเมื่อครั้งวัยทารกในครรภ์ จะเกิดการเคลื่อนลงของอัณฑะจากช่องท้องเข้าสู่ถุงอัณฑะ

หลังจากการเคลื่อนลงนั้น ส่วนของเปลือกซึ่งมีการขยายออกตั้งแต่วงแหวนขาหนีบและช่องท้องไปจนถึงบริเวณใกล้ส่วนบนของอัณฑะจะหายไป ส่วนล่างที่เหลืออยู่จะกลายเป็นถุงปิด ซึ่งทำหน้าที่ปกคลุมพื้นผิวของอัณฑะแต่ละข้าง และเป็นส่วนที่หันเข้ากับพื้นผิวด้านในของถุงอัณฑะ ดังนั้นจึงอาจพิจารณาได้ว่าเป็นผิวด้านใน (visceral lamina) และผิวด้านนอก (parietal lamina)

ผิวด้านใน
ผิวด้านใน  ปกคลุมพื้นที่ส่วนใหญ่ของอัณฑะและเอพิดิไดมิส โดยเชื่อมต่ออยู่กับอัณฑะด้วยส่วนทบที่ต่างกัน (distinct fold) ส่วนจากขอบด้านหลังของอัณฑะจะหันเข้ากับพื้นผิวด้านในของถุงอัณฑะ

ผิวด้านนอก
ผิวด้านนอก  เป็นส่วนที่กว้างกว่าผิวด้านใน โดยขยายออกไปทางด้านหน้าและด้านกลางของสายรั้งอัณฑะ ส่วนด้านล่างทอดตัวไปจนถึงด้านใต้ของอัณฑะ พื้นผิวด้านในของทูนิกา วาจินาลิสนั้นเรียบและถูกปกคลุมด้วยชั้นของเซลล์เยื่อบุช่องท้องสวามัสแบบเรียบ พื้นที่ระหว่างผิวด้านนอกและด้านในจะเป็นโพรงของทูนิกา วาจินาลิส

คาวุม วาจินาเล
thumb|แผนผังของภาคตัดขวางของส่วนยื่นวาจินัล 1 อัณฑะ, 2 เอพิดิไดมิส, 3 เมซอร์เชียม, 4 ผิวด้านในของทูนิกา วาจินาลิส, 5 ผิวด้านนอกของทูนิกา วาจินาลิส, 6 คาวุม วาจินาเล, 7 เอพิดิไดมิส, 8 พังผืดสายรั้งอัณฑะใน

คาวุม วาจินาเล  เป็นโพรงของทูนิกา วาจินาลิส อัณฑะจะถูกแขวนลอยอยู่ภายในโพรงคาวุม วาจินาเล ซึ่งจะถูกแบ่งด้วยชั้นด้านในของทูนิกา วาจินาลิส ส่วนด้านหลังจะต่อเนื่องไปจนถึงเอพิดิไดมิส ส่วนที่ขอบด้านข้างจะหันไปด้านหน้าเป็นชั้นด้านนอก และเนื่องจากความกว้างที่มากกว่าชั้นใน จึงทำให้เกิดโพรงที่เรียกว่าคาวุม วาจินาเลขึ้น อัณฑะจะถูกหุ้มด้วยเนื้อเยื่อเส้นใยที่มีความหนา เรียกว่า ทูนิกา อัลบูจิเนีย โดยทูนิกา อัลบูจิเนียจะยื่นเข้าไปภายในอัณฑะและแบ่งอัณฑะออกเป็นกลีบย่อย โดยแต่ละกลีบย่อยจะประกอบด้วยหลอดสร้างอสุจิ ซึ่งขยายออกจากฐานไปสิ้นสุดแบบสุ่มทางยอด

โรค
 เมโสเธลิโอมา
 น้ำขังเฉพาะที่
 แข็งคล้ายกระดูกอ่อน
 เลือดขังเฉพาะที่
# ทูนิกา วาสคูโลซา เทสทิส
ทูนิกา วาสคูโลซา เทสทิส  คือชั้นของหลอดของอัณฑะ ประกอบด้วย ข่ายหลอดเลือดซึ่งถูกยึดเข้าไว้ด้วยกันโดยเนื้อเยื่อร่างแหบาง ๆ

ทำหน้าที่เป็นสิ่งปกคลุมพื้นผิวชั้นในของทูนิกา อัลบูจิเนียและแบ่งกั้นส่วนต่าง ๆ ภายในของอัณฑะ ดังนั้นจึงเป็นดั่งเบ้าภายในของทุกพื้นที่ซึ่งประกอบกันขึ้นเป็นอัณฑะ
# ทูนิกา อัลบูจิเนียของอัณฑะ
ทูนิกา อัลบูจิเนีย  เป็นเนื้อเยื่อเส้นใยที่ทำหน้าที่ปกคลุมอัณฑะ มีลักษณะเป็นเยื่อสีน้ำเงินอมเทาที่แน่น ประกอบด้วยมัดของเนื้อเยื่อเกี่ยวพันเส้นใยสีขาว อันเป็นที่มาของชื่อ albuginea ซึ่งสอดประสานกันในทุกทาง

โครงสร้าง
ทูนิกา อัลบูจิเนียเป็นชั้นของเนื้อเยื่อเส้นใยที่ห่อหุ้มอัณฑะ โดยถูกปกคลุมด้วยทูนิกา วาจินาลิส ยกเว้นในจุดที่เอพิดิไดมิสยึดเกาะกับอัณฑะ และตามแนวขอบด้านหลังซึ่งเป็นบริเวณที่หลอดต่าง ๆ ภายสายรั้งอัณฑะเข้าสู่อัณฑะ โดยทูนิกา อัลบูจิเนียนี้มีความหนากว่าทูนิกา อัลบูจิเนียของรังไข่

ทูนิกา อัลบูจิเนียนั้นรวมเข้ากับทูนิกา วาสคูโลซาบริเวณเหนือเหนือต่อมปล่อยสารของอัณฑะ และที่ขอบด้านหลังจะหันเข้าหาด้านในของต่อม ทำให้เกิดเป็นแนวผนังกั้นแนวตั้งที่ไม่สมบูรณ์ขึ้น เรียกว่า ผนังกลางอัณฑะ (คอร์ปุส ไฮโมริ)

ระเบียงภาพ
# ติ่งอัณฑะ
ติ่งอัณฑะ  หรือ ไข่ปลาอุกของมอร์กาญญี  เป็นส่วนเหลือค้างที่หลงเหลืออยู่ของท่อมึลเลอร์ ปรากฏอยู่บนขั้วด้านบนของอัณฑะและยืดเกาะอยู่กับทูนิกา วาจินาลิส โดยพบในร้อยละ 90 ของผู้ชาย

นัยสำคัญทางคลินิก
การบิด
ในบางครั้งคราว ติ่งอัณฑะสามารถเกิดการบิด (บิดเป็นเกลียว) ขึ้นได้ ทำให้เกิดอาการปวดอัณฑะข้างเดียว และจำต้องได้รับการผ่าตัดเพื่อคลายออก หนึ่งในสามของผู้ป่วยที่มีภาวะนี้จะมีอาการผิวหนังเปลี่ยนเป็น "จุดสีน้ำเงิน" บนถุงอัณฑะ ซึ่งถือเป็นลักษณะอาการที่เกือบนำไปสู่การวินิจฉัยภาวะดังกล่าวได้โดยพลัน แต่หากมีข้อสงสัยเป็นอย่างสูงกับการวินิจฉัยแยกโรคที่ร้ายแรงเกี่ยวกับการบิดของอัณฑะ จะมีการเก็บชิ้นเนื้อของถุงอัณฑะเพื่อตรวจด้วย การบิดของติ่งอัณฑะจะเกิดขึ้นในช่วงอายุ 0–15 ปี โดยมีช่วงเฉลี่ยที่อายุ 10 ปี Updated: Oct 20, 2016. Citing:

ดูเพิ่ม
 ถุงน้ำพาราโอวาเรียน
# ผนังกลางอัณฑะ
ผนังกลางอัณฑะ  เป็นโครงข่ายของเนื้อเยื่อเกี่ยวพันเส้นใยที่ขยายจากยอดไปยังบริเวณใกล้ส่วนล่างของอัณฑะแต่ละข้าง ด้านบนจะมีความกว้างมากกว่าด้านล่าง

ผนั้งกั้นไม่สมบูรณ์จำนวนมากแพร่ขยายไปยังด้านหน้าและด้านข้างเข้าหาพื้นผิวของอัณฑะ และยึดเกาะเข้ากับทูนิกา อัลบูจิเนีย ทำหน้าที่แบ่งภายในของอัณฑะออกเป็นช่องว่างที่ไม่สมบูรณ์จำนวนหนึ่ง เรียกว่า กลีบย่อย ซึ่งมีรูปทรงลักษณะค่อนข้างเป็นทรงกรวย บริเวณส่วนฐานที่อยู่บนพื้นผิวของอัณฑะกว้าง และเริ่มแคบลงเรื่อย ๆ เมื่อเข้าบรรจบกับผนังกลาง

ผนังกลางยังทำหน้าที่รองรับรีตี เทสทิสและหลอดเลือดของอัณฑะที่ผ่านเข้าและออกจากเนื้อในของอัณฑะ

ระเบียงภาพ
# ผนังกั้นอัณฑะ
แต่ละกลีบย่อยของอัณฑะจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางอัณฑะไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ

ระเบียงภาพ
# กลีบย่อยของอัณฑะ
โครงสร้างต่อมของอัณฑะประกอบด้วย กลีบย่อยเป็นจำนวนมาก

ด้านจำนวน ในอัณฑะหนึ่งข้าง แบร์เรสประมาณไว้ที่ 250 กลีบย่อยและเคราส์ประมาณไว้ที่ 400 กลีบย่อย ขณะที่การศึกษาทางกายวิภาคระบุไว้ว่ามีประมาณ 250–290 กลีบย่อยเช่นกัน

กลีบย่อยแต่ละกลีบมีขนาดแตกต่างกันไปตามตำแหน่งที่ตั้ง โดยส่วนที่อยู่ตรงกลางของอัณฑะที่มีขนาดใหญ่และยาวกว่า

กลีบย่อยมีลักษณะเป็นรูปทรงกรวย ฐานอยู่ทางเส้นรอบอวัยวะของอัณฑะ ส่วนปลายอยู่ทางผนังกลางอัณฑะ

แต่ละกลีบย่อยจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ

ระเบียงภาพ
# หนุ่มน้อยนักบัลเลต์
หนุ่มน้อยนักบัลเลต์  เป็นซีรีส์มังงะญี่ปุ่น เขียนเรื่องและวาดภาพโดยจอร์จ อาซากูระ ตีพิมพ์ในนิตยสาร บิ๊กคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนกันยายน พ.ศ. 2558 ได้รับการดัดแปลงเป็นซีรีส์อนิเมะโทรทัศน์โดยสตูดิโอ MAPPA ออกอากาศตั้งแต่เดือนเมษายนถึงเดือนมิถุนายน พ.ศ. 2565 ทางผังรายการ Super Animeism

 ตัวละคร
# ซน ซ็อก-กู
ซน ซ็อก-กู (เกิด 7 กุมภาพันธ์ พ.ศ. 2526) เป็นนักแสดงชาวเกาหลีใต้ เขามีชื่อเสียงจากบทบาทในละครโทรทัศน์เรื่อง แมทริโมเนียลเคออส (2018), เดสซิกเนเทต เซอร์ไวเวอร์: 60 วันชี้ชะตา (2019), ดี.พี. (2021), และ มายลิเบอเรชันโนตส์ (2022) รวมถึงภาพยนตร์เรื่อง นัททิงซีเรียส (2021) และ เดอะราวนด์อัป (2022)

 ผลงานการแสดง 

 ภาพยนตร์ 
ปีชื่อเรื่องบทบาทหมายเหตุอ้างอิง2014Scarlet InnocenceCasino henchman 22016Black StoneFirst Lieutenant2017WeddingSung-hoonภาพยนตร์สั้น2019Hit-and-Run SquadKi Tae-hoShimchung GirlDoctor2021Nothing SeriousPark Woo-riUnframed – RebroadcastDirector, script writerShort Film Watcha2022The RoundupKang Hae-sangTBAVirusNam Soo-pilรับเชิญพิเศษDreamsDong-wook

 ละครโทรทัศน์ 
YearTitleRoleNotesRef.2016Kidnapping Assemblyman Mr. CleanSang-chul's subordinateละครพิเศษ2018MotherSeol-akสูท คู่ป่วนทนายจอมกวน
Suitเดวิด คิมMatrimonial ChaosLee Jang-hyun2019เดสซิกเนเทต เซอร์ไวเวอร์: 60 วันชี้ชะตา
Designated Survivor: 60 Daysชา ยอง-จินBe MelodramaticKim Sang-sooรับเชิญพิเศษ (Ep. 10, 12–16)2021จีรีซาน
JirisanLim Cheol-kyeongรับเชิญพิเศษ (Ep. 6)2022ปล่อยใจสู่เสรี
My Liberation NotesMr. Gu (Gu Ja-gyeong)

 เว็บซีรีส์ 
 ปี เรื่อง บทบาท หมายเหตุ อ้างอิง 2017 เซ้นส์8 นักสืบมุน ฤดูกาลที่ 2 2021–ปัจจุบัน	 ดี.พี. อิม จี-ซ็อบ ฤดูกาลที่ 1–2 2022คาซีโนโอ ซึง-ฮุน scope="row" Murder DIEaryJang Nan-gam
# แคเรนซ์ เจ้าหนูจอมป่วน
แคเรนซ์ เจ้าหนูจอมป่วน  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์ค สร้างโดย สกายเลอร์ เพจ ฉายตอนแรกเมื่อวันที่ 14 เมษายน 2014 ถึงวันที่ 24 มิถุนายน 2018

 ตัวละคร 

 ตัวละครหลัก 

 แคเรนซ์ เวนเดิล 
 เจฟฟรีย์ "เจฟฟ์" แรนเดลล์ 
 ไรอัน "ซูโม่" ซูมูกิ 
 แมรี่ เวนเดิล 
 ชาร์ลส "ชาด" แคสเวลล์ III 

 ตัวละครอื่น ๆ 

 เชลซี คีชีโคนี่ 
 คุณเมลานี เบเกอร์ 
 เบลสัน โนเลส 
 นาธาน สปริงเฟลโลว์ 
 ดัสติน คอนเวย์ 
 เพอร์ซี ดาห์เมอร์ 
 บรีน 
 คิมเบอร์ลี "คิมบี้" คนุตสัน 
 มาเลสก้า 
 คอร์ทลิน 
 โจชัว "จอช" ไม่ฝักใฝ่ฝ่ายใด
# คูร์กัน
คูร์กัน  เป็นเมืองที่ใหญ่ที่สุดและเป็นศูนย์กลางการปกครองของแคว้นคูร์กัน ตั้งอยู่ทางตอนใต้ของเขตสหพันธ์ยูรัล ประเทศรัสเซีย เมืองคูร์กันมีประชากร 310,911 คน (สำมะโนปี ค.ศ. 2021); 

 สภาพภูมิอากาศ 
คูร์กันมีภูมิอากาศชื้นภาคพื้นทวีป (Humid continental climates) (การแบ่งเขตภูมิอากาศแบบเคิพเพิน Dfb) โดยได้รับอิทธิพลจากความกดอากาศสูงแถบไซบีเรีย ทำให้มีสภาพอากาศค่อนข้างแห้ง ฤดูหนาวมีอากาศหนาวเย็นแม้ว่าจะไม่รุนแรงตามภูมิอากาศของไซบีเรียทั่วไป ฤดูร้อนมีความแปรปรวนแต่ค่อนข้างปานกลาง แม้ว่าคลื่นความร้อนจะทำให้อุณหภูมิสูงกว่า 26 °C (79 °F) ซึ่งเป็นอุณหภูมิเฉลี่ยสูงสุดในเดือนกรกฎาคม
# มากาดัน
มากาดาน  เป็นเมืองท่าและศูนย์กลางการปกครองของแคว้นมากาดัน ประเทศรัสเซีย ตั้งอยู่บนอ่าวนากาเยฟในทะเลโอค็อตสค์ (ภายในอ่าวเทาอิ) และเป็นเมืองที่เป็นเหมือนประตูสู่ภูมิภาคคาลึยมา

 สภาพภูมิอากาศ 
มากาดานมีภูมิอากาศแบบไม่มีฤดูแล้งหนาวภาคพื้นสมุทร (การแบ่งเขตภูมิอากาศแบบเคิพเพิน Dfc) ฤดูหนาวจะยืดเยื้อและหนาวมาก โดยมีอุณหภูมิต่ำกว่าศูนย์ถึงหกเดือน ทำให้ดินยังคงแข็งอย่างถาวร อุณหภูมิเฉลี่ยบนชายฝั่งทะเลโอค็อตสค์อยู่ในช่วง −22 °C (−8 °F) ในเดือนมกราคม ถึง +12 °C (54 °F) ในเดือนกรกฎาคม และอุณหภูมิเฉลี่ยภายในแผ่นดินอยู่ในช่วงตั้งแต่ −38 °C (−36 °F) ในเดือนมกราคม ถึง +16 °C (61 °F) ในเดือนกรกฎาคม เนื่องจากสภาพอากาศที่ชื้นในเดือนตุลาคมและพฤศจิกายน ก้อนหิมะจึงก่อตัวเร็วขึ้น ซึ่งจะคงอยู่ตลอดฤดูหนาว แม้ว่าอิทธิพลจากที่สูงในไซบีเรียจะทำให้ปริมาณหยาดน้ำฟ้าลดลงตลอดหลายเดือนก็ตาม

 อุณหภูมิสูงสุด: 27.2 °C (81.0 °F) เมื่อวันที่ 8 กรกฎาคม ค.ศ. 2021
 อุณหภูมิต่ำสุด: −37 °C (−35 °F) เมื่อวันที่ 20 ธันวาคม ค.ศ. 1995
 เดือนที่อบอุ่นที่สุด: 14.1 °C (57.4 °F) ในเดือนกรกฎาคม ค.ศ. 2009
 เดือนที่หนาวที่สุด: −25.0 °C (-13.0 °F) ในเดือนมกราคม ค.ศ. 1933
 ปีที่ร้อนที่สุด: −1.3 °C (29.7 °F) ในปี ค.ศ. 2017
 ปีที่หนาวที่สุด: −5.0 °C (23.0 °F) ในปี ค.ศ. 1967
 ปริมาณน้ำฝนรายวันสูงสุด: 108 มิลลิเมตร (4.3 นิ้ว) ในเดือนกรกฎาคม ค.ศ. 2014
 เดือนที่ฝนตกชุก: 306 มิลลิเมตร (12.0 นิ้ว) ในเดือนกรกฎาคม ค.ศ. 2014
 ปีที่ฝนตกชุก: 1,004 มิลลิเมตร (39.5 นิ้ว) ในปี ค.ศ. 1950
 ปีที่แห้งที่สุด: 226 มิลลิเมตร (8.9 นิ้ว) ในปี ค.ศ. 1947

 เศรษฐกิจและโครงสร้างพื้นฐาน 
 การขนส่ง 

 การศึกษา 
 มหาวิทยาลัยรัฐนอร์ธ-อีสเทิร์น (СВГУ เดิมชื่อ มหาวิทยาลัยนานาชาตินอร์ธเทิร์น)
# คลองบางนางเกรง
คลองบางนางเกรง บ้างเขียนว่า คลองบางนางเกร็ง เป็นคลองลัดทางฝั่งซ้ายของแม่น้ำเจ้าพระยา ในอำเภอพระประแดงและอำเภอเมืองสมุทรปราการ จังหวัดสมุทรปราการ

ประวัติ
ตามประวัติกล่าวว่าคลองขุดขึ้นในสมัยกรุงศรีอยุธยา ในสมัยสมเด็จพระเจ้าทรงธรรม (ครองราชย์ พ.ศ. 2154–2171) พระองค์ทรงเห็นว่าแผ่นดินตรงปากแม่น้ำเจ้าพระยามีตลิ่งงอกออกไปจึงโปรดให้ขุดคลองแยกจากแม่น้ำเจ้าพระยาเพื่อการสัญจรและขนส่ง ทั้งนี้ยังขุดคลองบางด้วนและคลองบางหมูด้วย โดยฝั่งขวาของแม่น้ำเจ้าพระยาโปรดให้ขุดคลองบางปลากด แผนที่โดยเอ็งเงิลแบร์ท เค็มพ์เฟอร์ พ.ศ. 2223 ปรากฏชื่อของ Bantianphia หรือ บางเจ้าพระยา เป็นชุมชนปากน้ำหน้าด่านตั้งอยู่ปากคลองบางนางเกรง และยังมีอาคารของทางราชการตั้งอยู่ด้วย

คลองบางนางเกรงมีปัญหาเรื่องมลพิษทางน้ำ เมื่อ่ พ.ศ. 2553 กรีนพีซเอเชียตะวันออกเฉียงใต้ประจำประเทศไทย  รายงานว่าตัวอย่างน้ำที่เก็บจากคลองบางนางเกรงพบปนเปื้อนสารโนนิลฟีนอลและไตร-ไอโซ-บิวทิลฟอสเฟต (TiBP)  และยังพบทองแดงและนิกเกิลสูงกว่าค่ามาตรฐานน้ำผิวดินของไทยถึง 2 เท่า นอกจากนี้ตัวอย่างตะกอนดินจากคลองบางนางเกร็งยังปนเปื้อนโครเมียม ทองแดง สังกะสี และนิกเกิลสูงที่สุดในตัวอย่างตะกอนดินทั้งหมดที่เก็บในการศึกษาครั้งนี้ โดยค่าสังกะสีและนิกเกิลมีค่าสูงกว่าค่าความเข้มข้นพื้นฐานปกติถึง 30 และ 80 เท่า ตามลำดับ

เมื่อ พ.ศ. 2564 มีการสร้างสถานีสูบน้ำบริเวณคลองบางนางเกรง เป็นจุดที่รองรับน้ำในพื้นที่เทศบาลตำบลบางเมืองและเทศบาลตำบลสำโรงเหนือจากคลองขุดสายย่อยต่าง ๆ ก่อนจะระบายลงสู่แม่น้ำเจ้าพระยา และยังมีเครื่องสูบน้ำ เครื่องคัดแยกวัชพืชและขยะ พร้อมระบบสังเกตการณ์จากกล้องวงจรปิด มาตรวัดระดับน้ำและหอสำหรับเจ้าหน้าที่ โดยมีองค์การบริหารส่วนจังหวัดสมุทรปราการได้ดำเนินการออกแบบก่อสร้างและควบคุมงานเอง แล้วเสร็จเมื่อวันที่ 25 มกราคม พ.ศ. 2564

สถานที่ริมคลอง
บริเวณปากคลองเป็นที่ตั้งของวัดบางนางเกรง วัดอื่นที่ตั้งอยู่ริมคลองได้แก่ วัดบางด้วนใน และวัดสวนส้ม
# นิโคตินาไมด์ไรโบไซด์
นิโคตินาไมด์ไรโบไซด์ (Nicotinamide riboside, NR, SR647) เป็นสารประกอบเคมีกลุ่ม ไพริดีน-นิวคลีโอไซด์ ซึ่งเป็นโคเอนไซม์ที่ละลายน้ำได้ คล้ายกับวิตามินบี 3 ทำหน้าที่เป็นสารตั้งต้นของนิโคตินาไมด์อะดินีนไดนิวคลีโอไทด์ หรือ NAD+

 เคมี 
นิโคตินาไมด์ไรโบไซด์ (nicotinamide β-riboside หรือ N-ribosylnicotinamide) เป็นไรโบไซด์ที่ถูกเปลี่ยนแปลงโดยเอนไซม์ไรโบซิลนิโคตินาไมด์ไคเนส (ribosylnicotinamide kinase; EC 2.7.1.22) ให้เป็นนิโคตินาไมด์อะดินีนไดนิวคลีโอไทด์ (NAD+) ผ่านทาง นิโคตินาไมด์โมโนนิวคลีโอไทด์ (nicotinamide mononucleotide, NMN):

ATP + N-ribosylnicotinamide → ADP + NMN

 ลักษณะเฉพาะ 
นิโคตินาไมด์ไรโบไซด์ (NR) ได้รับการอธิบายครั้งแรกใน พ.ศ. 2487 ว่าเป็น	สารเร่งการเจริญเติบโต (Factor V) ของแบคทีเรีย Haemophilus influenzae มีการอธิบายแฟกเตอร์ V ที่ทำให้บริสุทธิ์จากโลหิตว่าประกอบด้วยสารสามชนิดคือ NAD+, NMN และ NR โดยที่ NR เป็นสารที่เร่งการเจริญเติบโตของเชื้อ H. influenzae ได้มากที่สุด ในทางตรงกันข้าม H. influenzae ไม่เติบโตในอาหารเลี้ยงเชื้อที่มีกรดนิโคตินิก, นิโคตินาไมด์, ทริปโตเฟน หรือกรดแอสปาร์ติก ซึ่งก่อนหน้านี้เคยอธิบายว่าเป็นสารตั้งต้นของ NAD+

ในปี พ.ศ. 2543 การทดสอบในยีสต์ Sir2 แสดงว่า NAD+ ขึ้นอยู่กับเอนไซม์ดีอะซิติเลสของโปรตีนไลซีน โดยการสังเคราะห์ NAD+ ในยีสต์อาจดำเนินการผ่านกรดนิโคตินิกโมโนนิวคลีโอไทด์ (NAMN) เท่านั้น ถ้าเอนไซม์สังเคราะห์ NAD+ จากการไฮโดรไลซ์กลูตามีนในยีสต์ถูกขจัดออก ยีสต์ยังคงสามารถเติบโตได้เมื่อมี NR 

ในเวลาต่อมาได้มีการทดลองการแปลงนิโคตินาไมด์ไรโบไซด์เป็น NMN โดยเอนไซม์นิโคตินาไมด์ไรโบไซด์ไคเนส ให้ผลในหลอดทดลอง (in vitro) และในร่างกาย (in vivo)

 ศักยภาพการใช้งาน 
จากการศึกษาของศูนย์ข้อมูลเทคโนโลยีชีวภาพแห่งชาติ (NCBI) ในหนูทดลองพบว่านิโคตินาไมด์ไรโบไซด์ สามารถเพิ่มความเข้มข้นของ NAD+ ในเนื้อเยื่อได้ การศึกษาอื่น ๆ แสดงให้เห็นว่าสารประกอบนี้อาจมีผลในการป้องกันโรคอัลไซเมอร์ ซึ่งอาจเนื่องมาจากการเพิ่มขึ้นของ NAD+ ในสมอง นอกจากนี้ยังแสดงให้เห็นว่าการเผาผลาญไขมันในหนูลดลง นอกจากนี้ยังช่วยลดความเสี่ยงของโรคเบาหวานและฟื้นฟูสภาพ อย่างไรก็ตาม ไม่มีผลการทดลองในมนุษย์
# คลองชายทะเล
คลองชายทะเล หรือ คลองใหม่ บางทีก็เรียก คลองชลประทาน เป็นคลองที่ขุดเชื่อมระหว่างคลองบางปิ้งที่อำเภอเมืองสมุทรปราการ จังหวัดสมุทรปราการ ไหลขนานชายฝั่งทะเลและถนนสุขุมวิท ผ่านอำเภอบางบ่อไปบรรจบคลองสำโรงที่อำเภอบางปะกง จังหวัดฉะเชิงเทรา ความยาวในเขตจังหวัดสมุทรปราการ 36.850 กิโลเมตร ปัจจุบันยังเป็นที่ตั้งของสถานีสูบน้ำขนาดใหญ่ 7 แห่ง

คลองชายทะเลมีบทบาทสำคัญช่วยป้องกันและแก้ไขปัญหาน้ำท่วม โดยเฉพาะในเขตพื้นที่นิคมอุตสาหกรรมและโรงงานในเขตจังหวัดฉะเชิงเทราและสมุทรปราการ รวมทั้งสนามบินสุวรรณภูมิ ทำหน้าที่เป็นบ่อพักน้ำหรือรับน้ำ กล่าวคือได้ใช้แนวถนนสุขุมวิทเป็นคันกั้นน้ำทะเลที่หนุนท่วมขึ้นมาบนชายฝั่งทะเล และใช้พื้นที่ด้านในของถนนสุขุมวิทเป็นพื้นที่พักน้ำที่ไหลมาจากตอนบน การก่อสร้างสถานีสูบน้ำตามคลองต่าง ๆ เลียบถนนสุขุมวิทตามแนวคลองชายทะเล สามารถระบายน้ำขังออกทะเล 267 ลูกบาศก์เมตรต่อวินาที ทำให้น้ำตามคลองต่าง ๆ ของพื้นที่ด้านบน ไหลลงสู่ด้านล่างได้สะดวกรวดเร็วขึ้น

คลองชายทะเลยังตัดกับสะพานน้ำยกระดับที่สร้างขึ้นจากแนวพระราชดำริของ พระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2546  เปิดใช้อย่างเป็นทางการ เมื่อ พ.ศ. 2553
# เครื่องราชอิสริยาภรณ์นักบุญไมเคิลและจอร์จ
เครื่องราชอิสริยาภรณ์นักบุญไมเคิลและจอร์จ  เป็นเครื่องราชอิสริยาภรณ์ของสหราชอาณาจักร สถาปนาขึ้นเมื่อวันที่ 28 เมษายน พ.ศ. 2361 โดยสมเด็จพระเจ้าจอร์จที่ 4 แห่งสหราชอาณาจักร ชื่อเครื่องราชอิสริยาภรณ์ตั้งขึ้นเพื่อเป็นเกียรติแก่อัครทูตสวรรค์มีคาเอลและนักบุญจอร์จ

เครื่องราชอิสริยาภรณ์นี้เดิมถูกสร้างมาเพื่อมอบให้กับเจ้าหน้าที่ทางการทหารในสงครามนโปเลียนและส่วนมากสมาชิกแห่งอิสริยาภรณ์นี้มักเป็นบุรุษ แต่ปัจจุบันเครื่องราชอิสริยาภรณ์นี้พระมหากษัตริย์หรือสมเด็จพระราชินีนาถจะพระราชทานให้กับบุรุษและสตรีทั้งชาวอังกฤษและชาวต่างประเทศที่กระทำคุณประโยชน์อย่างยิ่งในราชการแห่งสหราชอาณาจักรรวมถึงเครือจักรภพ

thumb|right|160px|upright|เสื้อคลุมเเห่งเครื่องราชอิสริยาภรณ์

 ประวัติ 
สมเด็จพระเจ้าจอร์จที่ 4 ซึ่งขณะนั้นกำลังเป็นเจ้าชายผู้สำเร็จราชการแทนพระองค์ได้ทรงสร้างเครื่องราชอิสริยาภรณ์นี้เพื่อรำลึกถึงเหล่าอารักขาในหมู่เกาะไอโอเนียนซึ่งขณะนั้นยังอยู่ภายใต้การปกครองของอังกฤษ และเครื่องราชอิสริยาภรณ์นี้ถูกบรรจุลงในรัฐธรรมนูญเมื่อ พ.ศ. 2360 โดยพระราชทานให้แก่ชนพื้นเมืองและเจ้าหน้าที่ในหมู่เกาะไอโอเนียนและเกาะมอลตา รวมถึงเจ้าหน้าที่ทาการทหารในสงครามนโปเลียน ต่อมาใน พ.ศ. 2404 หมู่เกาะไอโอเนียนตกอยู่ภายใต้การปกครองของประเทศกรีซ เครื่องราชอิสริยาภรณ์นี้จึงพระราชทานให้แก่ข้าราชการที่รับใช้เบื้องพระยุคลบาทของพระมหากษัตริย์หรือสมเด็จพระราชินีนาถ และสำหรับผู้กระทำคุณประโยชน์อย่างยิ่งยวดต่อองค์พระมหากษัตริย์หรือสมเด็จพระราชินีนาถ รวมถึงชาวต่างประเทศ ซึ่งผู้ว่าราชการเมืองในสหราชอาณาจักรคือสมาชิกแห่งเครื่องราชอิสริยาภรณ์นี้ และโดยส่วนมากสมาชิกเครื่องราชอิสริยาภรณ์นี้มักเป็นบุรุษ

ต่อมาใน พ.ศ. 2508 มีการแก้กฎหมายให้มีการพระราชทานเครื่องราชอิสริยาภรณ์นี้ให้แก่สตรีเป็นครั้งแรก โดยพระราชทานให้แก่อีฟลิน บาร์ค ในชั้นตริตาภรณ์เมื่อ พ.ศ. 2510Evelyn Bark, article in The Independent

ลำดับชั้น
เครื่องราชอิสริยาภรณ์นี้มีทั้งสิ้นสามชั้น ดังตารางต่อไปนี้
+ลำดับชั้นของเครื่องราชอิสริยาภรณ์นักบุญไมเคิลและจอร์จชั้น ชั้นประถมาภรณ์ (ฝ่ายหน้า) ชั้นประถมาภรณ์ (ฝ่ายใน) ชั้นตริตาภรณ์ (ฝ่ายหน้า) ชั้นตริตาภรณ์ (ฝ่ายใน) ชั้นสมาชิกตำแหน่ง Sir Dame Sir Dame —ชื่อย่อGCMG KCMG DCMG CMGลักษณะ 80px 80px  80px

 สมาชิกแห่งอิสริยาภรณ์ 
 ชาวไทย 
 พระบาทสมเด็จพระจุลจอมเกล้าเจ้าอยู่หัว
 จอมพล แปลก พิบูลสงครามราชกิจจานุเบกษา, แจ้งความสำนักนายกรัฐมนตรี เรื่อง ให้ประดับเครื่องราชอิสริยาภรณ์ต่างประเทศ, เล่ม ๕๖ ตอนที่ ๐ ง หน้า ๒๖๕๐, ๔ ธันวาคม ๒๔๘๒ 
 สมเด็จพระเจ้าบรมวงศ์เธอ กรมพระยาดำรงราชานุภาพ 
 จอมพล ถนอม กิตติขจร 
 บรรหาร ศิลปอาชาราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ, เล่ม ๑๑๓ ตอนที่ ๑๙ ข หน้า ๑๔, ๔ พฤศจิกายน ๒๕๓๙
 แก้วขวัญ วัชโรทัยราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ, เล่ม ๑๑๓ ตอนที่ ๑๙ ข หน้า ๑๔, ๔ พฤศจิกายน ๒๕๓๙
 จิรายุ อิศรางกูร ณ อยุธยาราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องราชอิสริยาภรณ์ต่างประเทศ, เล่ม ๑๑๓ ตอนที่ ๑๙ ข หน้า ๑๔, ๔ พฤศจิกายน ๒๕๓๙
 หลวงประดิษฐ์มนูธรรม ปรีดีย์ พนมยงค์
 หม่อมราชวงศ์เทพกมล เทวกุล
สาโรจน์ ชวนะวิรัช

 ชาวต่างประเทศ 

 : สมเด็จพระราชาธิบดีฮะมัด บิน อีซา อัลเคาะลีฟะฮ์
 : สมเด็จพระราชาธิบดีอับดุลลอฮ์ที่ 2 แห่งจอร์แดน
 : สมเด็จพระราชาธิบดีสุลต่านฮัสซานัล โบลเกียห์
 : มุฮัมมัด บิน รอชิด อาล มักตูม
 : อัลเบร์โต ฟูฆิโมริ￼
# ทวงคืน
ทวงคืน  เป็นภาพยนตร์ไทยแนวโรแมนติกคอมเมดี-สยองขวัญ ของค่ายเอ็ม พิคเจอร์ส และเลเซอร์แคท เป็นผลงานกำกับภาพยนตร์เรื่องที่ 4 ของวรเวช ดานุวงศ์ ซึ่งยังได้นำแสดงในภาพยนตร์เรื่องนี้ ร่วมด้วยอังศุมาลิน สิรภัทรศักดิ์เมธา, กวี ตันจรารักษ์, สมชาย เข็มกลัด, และ เศรษฐพงศ์ เพียงพอแพทตี้ อังศุมาลิน หวนคืนจอใหญ่ เล่นหนังเรื่องใหม่ในรอบ 10 ปี กับ "ทวงคืน" เข้าฉายในวันที่ 13 กรกฎาคม พ.ศ. 2565

 นักแสดง 
 นักแสดง  แสดงเป็น วรเวช ดานุวงศ์ ดอน (อดีต) / ดิน (ปัจจุบัน) อังศุมาลิน สิรภัทรศักดิ์เมธา พิม (อดีต) / พลอย (ปัจจุบัน) กวี ตันจรารักษ์ บริบูรณ์ สมชาย เข็มกลัด ลุงพล เศรษฐพงศ์ เพียงพอ ขุนอำมหิตตราชัย
# รายชื่อผู้ถือธงชาติไลบีเรียในโอลิมปิก
รายชื่อผู้ถือธงที่ได้เป็นตัวแทนของประเทศไลบีเรียในการแข่งขันกีฬาโอลิมปิกLiberia. Olympics at Sport-Reference.com. Sports Reference LLC. Accessed 25 October 2011.

ผู้ถือธงจะถือธงประจำชาติของประเทศของตนในพิธีเปิดการแข่งขันกีฬาโอลิมปิก

 #  ปีแข่งขัน  ฤดูกาล  ผู้ถือธง  กีฬา 9 (ร่วม) 2020  ฤดูร้อน  อีโบนี่ มอร์ริสัน กรีฑา 9 (ร่วม) 2020  ฤดูร้อน  โจเซฟ ฟานบุลเลห์  กรีฑา 8  2016  ฤดูร้อน  เอ็มมานูเอล มาตาดี  กรีฑา 7  2012  ฤดูร้อน  โพบาย กูตู-อากอย  กรีฑา 6  2008  ฤดูร้อน  จังกี้ แอดดี้  กรีฑา 5  2004  ฤดูร้อน  กลาดิส ทอมป์สัน  กรีฑา 4  2000  ฤดูร้อน  คูตี้ มาเวน  กรีฑา 3  1996  ฤดูร้อน  คูตี้ มาเวน  กรีฑา 2  1984  ฤดูร้อน  วอลเลซ โอบีย์  กรีฑา 1  1972  ฤดูร้อน  โทมัส ฮาว  กรีฑา
# ตำบลเมืองโดน
เมืองโดน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองโดน ตั้งอยู่ห่างจากอำเภอประทาย ประมาณ 17 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลโนนเพ็ด (อำเภอประทาย), ตำบลโนนธาตุ และตำบลหนองสองห้อง (อำเภอหนองสองห้อง จังหวัดขอนแก่น)
 ทิศใต้ ติดต่อกับ ตำบลหนองค่าย และตำบลหนองพลวง (อำเภอประทาย)
 ทิศตะวันออก ติดต่อกับ ตำบลทองหลาง (อำเภอบ้านใหม่ไชยพจน์ จังหวัดบุรีรัมย์)
 ทิศตะวันตก ติดต่อกับ ตำบลหันห้วยทราย (อำเภอประทาย)

 การปกครอง 
ตำบลเมืองโดน แบ่งการปกครองออกเป็น 7 หมู่บ้าน คือ

 หมู่ที่ 1 เมืองโดน
 หมู่ที่ 2 โนนเมือง
 หมู่ที่ 3 ดอนวัว
 หมู่ที่ 4 ดอนยาว
 หมู่ที่ 5 หนองคู
 หมู่ที่ 6 หนองม่วงน้อย
 หมู่ที่ 7 หนองแวง

 สถานที่สำคัญ 
 การศึกษา 
 ศูนย์พัฒนาเด็กเล็ก 1 แห่ง

 โรงเรียน
 โรงเรียนบ้านดอนวัว
 โรงเรียนบ้านดอนสามัคคี
 โรงเรียนวัดบ้านหนองคู
 โรงเรียนหนองม่วงหนองแวง
 โรงเรียนเมืองโดนสำโรง (ขยายโอกาส)

 การสาธารณสุข
 โรงพยาบาลส่งเสริมสุขภาพตำบล หนองคู

 การศาสนา
 วัด/สำนักสงฆ์
 วัดบ้านเมืองโดน 
 วัดบ้านดอนวัว
 วัดบ้านดอนยาว
 วัดบ้านหนองคู
 วัดบ้านหนองม่วงน้อย 
 สำนักสงฆ์บ้านโนนเมือง
 สำนักสงฆ์วัดป่าเมตตา
 สำนักสงฆ์วัดป่าบ้านหนองคู
 สำนักสงฆ์บ้านหนองแวง
# ตำบลโคกกลาง (อำเภอประทาย)
โคกกลาง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกกลาง 

 อาณาเขตติดต่อ 
 ทิศเหนือ ติดต่อกับ ตำบลประทาย และตำบลทุงสว่าง (อำเภอประทาย)
 ทิศใต้ ติดต่อกับ ตำบลหนองหลัก (อำเภอชุมพวง)
 ทิศตะวันออก ติดต่อกับ ตำบลดอนมัน (อำเภอประทาย)
 ทิศตะวันตก ติดต่อกับ ตำบลทุ่งสว่าง (อำเภอประทาย) และตำบลกระชอน (อำเภอพิมาย)

 การปกครอง 
ตำบลโคกกลาง แบ่งการปกครองออกเป็น 9 หมู่บ้าน คือ

 หมู่ที่ 1 โคกกลาง
 หมู่ที่ 2 หนองเรือ
 หมู่ที่ 3 หนองแสง
 หมู่ที่ 4 ละเลิงหิน
 หมู่ที่ 5 หนองกรด
 หมู่ที่ 6 ดอนมัน
 หมู่ที่ 7 หนองเสา
 หมู่ที่ 8 หนองกอก
 หมู่ที่ 9 ใหม่โคกกลาง

 สถานที่สำคัญ 
 การศึกษา 
 โรงเรียน
 โรงเรียนดอนมัน
 โรงเรียนบ้านละเลิงหิน
 โรงเรียนบ้านหนองแสง
 โรงเรียนหนองกรดวิทยา

 การศาสนา
 วัด/สำนักสงฆ์
 วัดโคกกลาง
 วัดบ้านละเลิงหิน
 วัดสว่างศรีโพธยาราม
 วัดหนองกอก
 วัดหนองแสง
# เรือบรรทุกเครื่องบินฮิริว
เรือบรรทุกเครื่องบินฮิริว  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น โดยเธอมีส่วนร่วมในการโจมตีเพิร์ลฮาร์เบอร์, ยุทธการที่เกาะเวก และการทิ้งระเบิดดาร์วิน

เรือฮิริวเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือฮิริวและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์  เครื่องบินดำดิ่งทิ้งระเบิดจากเรือยอร์กทาวน์และเอนเทอร์ไพรซ์ได้จมเรือฮิริว การสูญเสียของฮิริวและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก